b'\n_START_ARTICLE_\nLatvisk brun\n_START_PARAGRAPH_\nLatvisk brun (Latvijas bruna) er den mest vanlige kurasen i Latvia.\n_START_SECTION_\nHistorie og utbredelse\n_START_PARAGRAPH_\nRasen stammer fra det opprinnelige, latviske feet, som er krysset med utenlandske raser.   Det systematiske avlsarbeidet startet i 1855, og den f\xc3\xb8rste stambok ble utgitt i 1911. I 1922 ble rasen offisielt anerkjent. Opprinnelig var Latvisk brun sm\xc3\xa5 med lav melkeproduksjon (1200-2500 kg/\xc3\xa5r). I 1862 begynte man innkryssing med tysk Angler for \xc3\xa5 bedre den lokale rasen. P\xc3\xa5 starten av 1900-tallet begynte man med innkryssing av Dansk, r\xc3\xb8d melkerase. Etter andre verdenskrig har man i tillegg til de nevnte raser ogs\xc3\xa5 krysset inn Svensk r\xc3\xb6d och vit boskap. I dag finnes det om lag 60\xc2\xa0000 dyr av rasen i Latvia.\n_START_SECTION_\nKjennetegn\n_START_PARAGRAPH_\nRasen er r\xc3\xb8d/brun, med sm\xc3\xa5 horn.  Voksne kyr har en gjennomsnittsvekt p\xc3\xa5 540 kg. Latvisk brun har en middels melkeproduksjon (4357 kg/\xc3\xa5r) med h\xc3\xb8yt innhold av protein (3,30\xc2\xa0%) og fett (4,45%).'